Samsung Galaxy Unpacked 2022: Sådan ser du med

Samsung Galaxy Unpacked 2022 løber af stablen i morgen, den 9. februar, hvor Galaxy S22-serien bliver introduceret – her ser ser vi nærmere på hvordan du kan se med, samt hvad vi kan forvente at se under eventet.

Ventetiden på Samsungs næste Unpacked-event er næsten ovre. I morgen den 9 . februar går det løs, og det forventes, at Galaxy S22-serien får sin debut efter massevis af rygter og læk, det seneste stykke tid. Ligeledes præsenterer Samsung muligvis også Galaxy Tab S8-serien, på baggrund af mange rygter.

Samsung Galaxy S22

Det ypperste flagskib i Galaxy-serien dette år, forventes igen at være Ultra-modellen. Ifølge flere kilder, bliver den en slags hybrid mellem Note-serien og Galaxy-serien. Dette antyder Samsung også selv.
“At Unpacked in February 2022, we’ll be unveiling the most note-worthy Galaxy devices yet. It’s the next generation of Galaxy S, bringing the best features of the Samsung Galaxy experience together into one incredible, epic device.” Lyder det Samsungs website for Unpacked.

Udover Galaxy S22 Ultra, kan vi forvente at se Galaxy S22 og Galaxy S22+, som får opgraderede kameraer, samt bliver en anelse mindre end S21 og S21+. Telefonerne skulle lande på markedet den 25. februar.

Læs mere om hvad vi kan forvente af Galaxy S22-serien her: Samsung Galaxy S22 og Tab S8 præsenteres den 9. februar

Samsung Galaxy Tab S8

Under dette års Galaxy Unpacked event er der også stor chance for, at Samsung introducerer Galaxy Tab S8-serien. I den seneste tid har der floreret mange rygter vedrørende Tab S8-serien, og senest et stort læk på Amazon. Såfremt den nye tablet-serie bliver præsenteret i morgen, kan vi forvente at se tre modeller: Galaxy Tab S8, Galaxy Tab S8+, samt Galaxy Tab S8 Ultra.

Læs mere om lækket vedrørende Tab S8-serien på Amazon: Amazon har lækket hele Samsung Galaxy Tab S8-serien

Hvornår går det løs?

Galaxy Unpacked 2022 streames live den 9. februar kl. 16:00, dansk tid, på bla. Samsungs website og YouTube-kanal. Vi holder jer selvfølgelig opdateret i morgen.

Læs også: TV 2 Play hæver streamingkvaliteten

Samsung Galaxy Unpacked 2022: Sådan ser du med