Samsung Galaxy S22 og Tab S8 præsenteres den 9. februar

Ifølge en række officielle og uofficielle informationer, bliver Samsung Galaxy S22-serien og Galaxy Tab S8-serien præsenteret den 9. februar.

Samsung har allerede bekræftet, at et Galaxy Unpacked Event finder sted i februar måned. Et medie har dog efter sigende fundet frem til datoen for eventet, hvilket er den 9. februar. Informationen stammer fra @TechInsiderBlog på Twitter.

https://twitter.com/TechInsiderBlog/status/1485011919442485253

Under eventet kan vi forvente at Samsung fremviser tre nye Galaxy S-telefoner: Galaxy S22, Galaxy S22+ og Galaxy S22 Ultra. Sidstnævnte forventes at blive en slags hybrid, mellem Note-serien og Galaxy S-serien. Dette hentyder Samsung også selv til – se teksten herunder.

“At Unpacked in February 2022, we’ll be unveiling the most note-worthy Galaxy devices yet. It’s the next generation of Galaxy S, bringing the best features of the Samsung Galaxy experience together into one incredible, epic device.” Lyder det Samsungs website for Unpacked.

Mulige priser på Galaxy S22-serien

Formodede europæiske priser for Galaxy S22-serien er også kommet frem. Såfremt priserne er sande, er der tale om lignende priser, sammenlignet med sidste års modeller. De præcise danske priser er endnu ukendte.

Se de formodede priser herunder.

S22 8/128GB = 849 euro

S22 8/256GB = 899 euro

S22+ 8/128GB = 1049 euro

S22+ 8/256GB = 1099 euro

S22 Ultra 8/128GB = 1249 euro

S22 Ultra 12/256GB = 1349 euro

S22 Ultra 12/512GB = 1449 euro

Kilde: Twitter (@rquandt)

Samsung Galaxy Tab S8-serien

Den længe ventede Galaxy Tab S8-serie bliver højest sandsynligt også afsløret, under samme Unpacked-event.

Læs mere om hvad vi kan forvente af Galaxy Tab S8-serien her: Amazon har lækket hele Samsung Galaxy Tab S8-serien

Hvor og hvornår?

Galaxy Unpacked afholdes virtuelt den 9. februar kl. 16:00 dansk tid. Samsung har endnu ikke bekræftet det specifikke tidspunkt for begivenheden, men mon ikke de snart sender invitationer ud.

Update den 26. januar

Samsung har nu bekræftet datoen og tidspunktet for Unpacked-eventet, hvilket korrekt nok er den 9. februar kl. 16:00. Eventet streames live på Samsungs YouTube-kanal. Se videoen herunder.

https://youtu.be/2ykQRba4kM4

Samsung Galaxy S22 og Tab S8 præsenteres den 9. februar